

# REPUBLIKA HRVATSKA

**BJELOVARSKO-BILOGORSKA ŽUPANIJA**

**KABINET ŽUPANA**

KLASA: 023-01/18-01/3

URBROJ: 2103-09-18-103

Bjelovar, 17. rujna 2018.



**Zamjenica gradonačelnika Grada Bjelovara**

Valna Bastijančić Erjavec, prof.

PREDMET: Obavijestroditeljima učenika osnovnih škola u Bjelovaru

o mogućnosti učenja Češkog jezika i kulture

Poštovana,

Pripadnici nacionalnih manjina sukladno zakonima, imaju mogućnost obrazovati se na materinskom jeziku na svim stupnjevima obrazovanja od predškolskog do visokoškolskog, stoga ističemo **potrebu boljeg upoznavanja roditelja i učenika o jedinstvenoj prilici - mogućnosti pohađanja nastave češkog materinskog jezika u bjelovarskoj I. osnovnoj školi za sve učenike vaših osnovnih škola.**

Kao zamjenica župana iz redova pripadnika češke nacionalne manjine, slobodna sam Vas zamoliti za pomoć u cilju bolje informiranosti učenika i roditelja o mogućnosti pohađanja nastave na jeziku nacionalnih manjina po modelu C, koji se provodi u bjelovarskoj I. osnovnoj školi. Nastava po navedenom modelu nije isključivo namijenjena pripadnicima nacionalnih manjina, mogu je pohađati i ostali učenici osnovnih  škola.

Molim Vas da ovu obavijest i letak koji šaljem u privitku, pošaljete svim osnovnih školama na području Grada Bjelovara (radi se o II., III. i IV. OŠ) sa zamolbom da taj isti letak škole objave i na web stranicama svojih škola te na taj način dodatno informiraju roditelje učenika.

U Bjelovaru je češka manjina prisutna od samog osnivanja grada, Česi su čak otvorili i prvu školu, šteta je da djeca propuste mogućnost saznati osnove jezika svojih predaka i upoznati bogatstvo češke kulture, posebno u gradu sjedištu županije u kojoj živi najveći broj pripadnika češke manjine.

U privitku šaljem letak. Za sve informacije, stojim Vam na raspolaganju.

Srdačan pozdrav,

**ZAMJENICA ŽUPANA**

**IZ REDOVA PRIPADNIKA**

**ČEŠKE NACIONALNE MANJINE**

**Tanja Novotni Golubić, dipl. oec.**